Oq qorinli laylak. Oq qorinli laylak () — laylaklar oilasiga mansub qushlar turi. Ushbu tur Sudandagi Turk Vodi Halfa gubernatori Bey El-Arnaut Abdim (1780–1827) sharafiga Abdim laylagi deb ham yuritiladi. Tavsif. Bu laylakning rangi asosan qora, qanotlari va koʻkragi oq rangda. Oyoqlari qizil, tumshugʻi kulrang. Koʻz atrofidagi teri qizil rangga ega, juftlashish davrida tumshugʻi oldidagi teri koʻk tusga kiradi. Eng kichik laylaklardan biri, oq qorinli laylakning uzunligi taxminan 73 sm, ogʻirligi esa taxminan 1 kg. Urgʻochisining boʻyi erkaklarnikidan bir oz pastroq, 2-3 dona tuxum qoʻyadi. Oq qorinli laylak asosan chigirtkalar, qurtlar va boshqa yirik hasharotlar bilan oziqlanadi. Baʼzi hollarda esa kichik sudralib yuruvchilar, amfibiyalar, sichqonlar, qisqichbaqalar va tuxumlarni ham istemol qiladilar. Areal. U Afrikada hamda Efiopiyadan Janubiy Afrikagacha boʻlgan hududda yashaydi. Bu laylak turi AQShning Florida shtatida ham uchraydi, ular u yerga koʻchib oʻtishgan yoki ataylab olib borilgan boʻlishi mumkin. Biroq populyatsiyaning koʻpayayotganiga oid hech qanday dalil yoʻq.